Vita:II. Erzsébet brit királynő

message: Érdekes mondat: Viktória és III. György, akik 63, illetve 59 éven keresztül uralkodtak.
Nem tudom kitalálni, hogy ez mit akar jelenteni, ha valaki rájön, az javítsa ki 
replies: text: A mondat így tényleg nem értelmezhető. De ha tudjuk, hogy Viktória 63 évig uralkodott és ezzel első az uralkodók listájában az uralkodási időt tekintve, akkor itt II. Erzsébet igen impozáns 3. helyére akartak célozni. Ha a gondviselő úgy akarja, akkor II. Erzsébetnek esélyei vannak, hogy megdöntse Viktória királynő uralkodási idejét. Ha hozzávesszük, hogy a megboldogult anyakirályné is több mint 100 évig élt...– Mentor vita 2008. január 9., 18:20 (CET)
thread_title:  Uralkodási idők 

message: A korábbi változatot kicsit zavarosnak éreztem: „Rezidencián, a Buckingham-palotában lakik, nyári rezidenciája a Windsori-kastély. Már Nagy-Britanniában az uralkodó hatalma inkább névleges, mint tényleges, a hatalom a miniszterelnöké. 1979-1990-ig Margaret Thatcher volt a kormányfő, azaz a miniszterelnök. A királynő első miniszterelnöke Winston Churchill volt. 1997-től Tony Blair volt az ország miniszterelnöke. Tony Blair 2007. június 27-én lemondott posztjáról. Az új miniszterelnök Gordon Brown lett.”
De nem tudom, hogy egyáltalán szükséges-e a miniszterelnököket feltüntetni, mert ilyen erővel akkor az összes PM-et ide irhatnánk, aki az uralkodása kezdete óta volt. Ha valakinek kedve van törölheti.– Mentor vita 2008. január 9., 17:39 (CET)
thread_title:  Miniszterelnökök 

message: Nem vagyok megelégedve az Érdekességek szakasz forrásának megadott Blikk megbízhatóságával a kérdésben, bár lehet hogy csak én vagyok előítéletes. Akárhogy is, jobb lenne valami közvetlenebb forrás az egyes állításokhoz, és a szerkösszefoglalómban feltett kérdés megválaszolásához, t.i. mit ért a Blikk az alatt, hogy egy kastély az „övé”. – Dami reci 2008. június 25., 17:51 (CEST)
replies: text: Én kivágtam ezt a szöveget, mert FELHÁBORÍTÓnak tartom, hogy valaki ilyesmit bemásol egy bulvárlapból:
"==Érdekességek==
* A királynő ereiben magyar vér is csörgedezik, egyik ükanyja, Rhédey Klaudia magyar volt. Apjának VI. Györgynek, anyjának (Teck Máriának), apjának, (Ferenc, Teck hercegének), anyja volt Rhédey Klaudia.
* 1926. április 21-én született egy lakásban, a Bruton Street 117-ben. A lakást a II. világháborúban bombatámadás érte.
* Lilibet a beceneve, de csak a családtagok nevezhetik így.
* Nagyon babonás, mindent lekopog a fán.
* 1947-ben kapta az első corgie kutyáját, jelenleg 11 van belőlük. A kutyusok több mint harmincszor megharapták.
* Rajong az indulókért, az autóban mindig ezt hallgatja.
* Kedvence a gin-tonik, délelőtt 11-kor mindig felhajt egy pohárral.
* Soha nem festette a haját.
* 25 liternyi saját vérét őrzik a Buckingham-palotában.
* Jobb kezén nem visel gyűrűt, mert sűrűn kell kezet fognia.
* Karácsonyi beszéde alatt egy fehérnemű-szárítócsipeszt szorongat.
* Fiatalabb korában dohányzott.
* Szeret szteppelni, gyakran bemutatja produkcióit a barátainak.
* A Buckingham-palota és Windsor-kastély az állam tulajdona, a skóciai Balmoral és Sandringham több más kisebb-nagyobb kastéllyal együtt az övé.
A Vasárnapi Blikk 2001-04-22-i cikke alapján."--Linkoman vita 2009. április 14., 11:13 (CEST)
replies: text: :Ezer éve (2007. dec-2008 jan.) még én kezdtem el felbővíteni ezt a szócikket, már akkor is volt érdekesség fejezet, de az biztos, hogy nem a blikkből lett véve... Bár mindha valaki átírta volna ezt a részt. Most nem tudtam hirtelen visszakeresni a forrásokat, ezért csak azokat tettem vissza amiről találtam utalást. Később még bővítem és javítom.

text: :Linkoman, te szoktad nézni a laptörténetet, néha érdemes, mert lehet, hogy valaki oda tesz egy mondatot attól a többi még jó lehet, na mindegy. Ezt mihamarabb javítom.– Kavicsposta 2009. április 15., 17:04 (CEST)
thread_title:  Blikk, mint forrás 

message: A királynő testvéreinek, gyermekeinek, esetleges unokáinak hivatkozásait nagyon át kell nézni. – Burumbátor Speakers’ Corner 2010. november 30., 15:02 (CET)
thread_title:  Családi kapcsolatok 

message: Ezt a részt én egy kicsit gázosnak érzem: "A Buckingham-palota és Windsor-kastély az állam tulajdona". Szerintem mindkettő a királyi család tulajdona, amióta III. György megszerezte magának a Buckingham House-t, míg a windsori kastély már a normann királyok óta az uralkodó tulajdona. Ha nincs ellenvetés, akkor ezt javítanám. Viktor vita 2011. május 23., 08:28 (CEST)
Pedig ez így van, legalábbis az angol wikin is ezt írják: "The palace, like Windsor Castle, is owned by the British state. It is not the monarch's personal property, unlike Sandringham House and Balmoral Castle." Kozika20szójjábe! 2012. április 3., 17:38 (CEST)
thread_title:  Pontosítás 

message: Kivettem: "Ettől fogva a hivatali kötelességei megnövekedtek. Ő volt az elnöke a Queen Elizabeth gyermekkórháznak (Hackney) és a gyermekekkel szembeni erőszak megelőzéséért küzdő társaságnak is."
Noha a cikk alapvetően az angol változat részleges fordításának látszik, abban nincs nyoma hasonlónak, viszont ez a forrás  ezt írja: "In 1967 work began on the Hackney site". Innen lehetne talán a kórház szövevényes történetét összeguberálni, de egyik sem  említi Erzsébet elnökségét. Forrás és pontos fogalmazás kéne. Bináris ide Kelt: Wikipédia,  2012. április 1., 23:22 (CEST)
thread_title:  Eltávolított rész 

message: Ezt az ordenáré baromságot ki írta oda??
Továbbra is a Canterbury-i érsek (Justin Welby) az anglikán egyház feje, és nem a királynő...
Az anglikán egyház honlapja szerint "Her Majesty the Queen is the Supreme Governor of the Church of England". --Hkoala  2014. május 25., 07:17 (CEST)
thread_title:  Anglikán egyház feje?! 

message: Politikailag aggályosnak tartom a lap magyar címét, egyszerűen csak II. Erzsébet lenne az ideális (az angol változatban is így szerepel).
Ti. nem csak brit királynő, hanem egy sor másik országnak is királynője ezen a néven. 
Lehet, de elsősorban mégis a britek királynője volt. Ha az ő nevét átírnánk, VI. Györgyét is át kellene például. Klébernág vita 2022. szeptember 10., 15:37 (CEST)
Mégis ez a legfőbb címe, és ez a kialakult szokás. Az összeset nem írhatjuk bele a cikk címébe, a II. Erzsébet meg nem lenne egyértelmű. Meglepődnél, ha a középkori magyar királyok összes címe megjelenne a cikkek címében, hogy Ráma királya, Halics és Lodoméria királya stb. Bináris ide Kelt: Wikipédia,  2022. szeptember 10., 15:43 (CEST)
thread_title:  A lap címe 

message: "Megtekintések száma az elmúlt 30 napban	
254 888" Klébernág vita 2022. szeptember 11., 10:49 (CEST)
280 217 Klébernág vita 2022. szeptember 12., 13:20 (CEST)
298 996 Klébernág vita 2022. szeptember 13., 09:07 (CEST)
298 367 Klébernág vita 2022. szeptember 14., 13:50 (CEST)
326 642 Klébernág vita 2022. szeptember 15., 08:41 (CEST)
replies: text: Elsőre még talán érdekes volt (bár mindannyian tudjuk, hogy ha valaki bekerül a hírekbe, akkor megnő a szócikkének a látogatottsága). Ötödszörre már unalmas és idegesítő, hogy folyton feljön a figyelőlistámon. Ha téged annyira érdekel, akkor vezesd egy allapodon, aztán mondjuk a halála után harminc nappal írd meg, hogy mire jutottál, de ne minden egyes nap. – Tacsipacsi vita 2022. szeptember 15., 15:05 (CEST)
Egy vitalapot is külön le lehet venni a figyelőlistáról. A folyton feljön az eddig csak napi egyszer volt, ami meg se közelíti azt ha valamelyik vitalapon egy sokadik értelmetlen vita bontakozik ki. 337 376. Klébernág vita 2022. szeptember 16., 10:35 (CEST)

text: Nem, nem lehet, csak a szócikkel együtt (próbáld ki!), azt meg nem akarom. Sőt, a vitalapot magában sem akarnám levenni a figyelőlistámról, hátha értelmes viták is lesznek rajta. Az értelmetlen vitákra való hivatkozás meg a pokémonteszt átültetése vitalapra – attól még, hogy mások még többet írnak értelmetlen dolgokat vitalapokra, nem kell neked is értelmetlen dolgokat írnod vitalapokra. – Tacsipacsi vita 2022. szeptember 17., 10:42 (CEST)
thread_title:  Hűha